Diari Oficial de la Generalitat Valenciana


Sumari del DOGV 9431, del 20-09-2022 (2022/8237)

RESOLUCIÓ de 13 de juliol de 2022, de la Conselleria d'Educació, Cultura i Esport, per la qual es canvia de denominació del Museu Municipal d'Arqueologia i Etnologia de Segorbe, pel de MAES, Museu d'Arqueologia i Etnologia de Segorbe, integrat en el Sistema Valencià de Museus.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9431

Data del DOGV
:   20-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8237


Data del document
:   13-07-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Segorbe
    * museu

RESOLUCIÓ de 13 de juliol de 2022, de la Conselleria d'Educació, Cultura i Esport, per la qual es canvia de denominació del Museu Municipal d'Arqueologia i Etnologia de Segorbe, pel de MAES, Museu d'Arqueologia i Etnologia de Segorbe, integrat en el Sistema Valencià de Museus. [2022/8237]  
Antecedents de fet  
  
Vist que el Servei Territorial de Castelló remet l'informe favorable del tècnic inspector de Patrimoni Moble, expedient CS-637/2021, sobre el canvi de denominació sol·licitat per l'Ajuntament de Segorbe, del Museu Municipal d'Arqueologia i Etnologia de Segorbe, pel de MAES, Museu d'Arqueologia i Etnologia de Segorbe, integrat en el Sistema Valencià de Museus.  
Vist que el museu esmentat es va reconéixer per Resolució de 25 de febrer de 1999, de la consellera de Cultura, Educació i Ciència, i es va publicar en el DOGV núm. 3478, de 21 d'abril de 1999, i es va integrar en el Sistema Valencià de Museus.  
  
Fonaments de dret  
  
Primer. Són d'aplicació els articles 68 i 70 de la Llei 4/1998, d'11 de juny, del patrimoni cultural valencià, per la qual es va establir la figura jurídica de museu, així com la seua integració en el Sistema Valencià de Museus.  
Segon. La sol·licitud presentada correspon al que estipula l'article 71.2 de la Llei 4/1998, d'11 de juny, de la Generalitat Valenciana, del patrimoni cultural valencià.  
Tercer. L'informe de l'inspector de la Direcció Territorial de Cultura i Esport de Castelló és favorable al canvi de denominació del Museu Municipal d'Arqueologia i Etnologia de Segorbe, pel de MAES, Museu d'Arqueologia i Etnologia de Segorbe.  
Quart. La persona titular de la Conselleria d'Educació, Cultura i Esport és competent per a resoldre el present expedient en virtut del que disposa la Llei 4/1998, d'11 de juny, del patrimoni cultural valencià; l'article 9 de l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana; i el Reglament orgànic i funcional de la Conselleria d'Educació, Investigació, Cultura i Esport, aprovat pel Decret 173/2020, de 30 d'octubre, del Consell de la Generalitat.  
En virtut de tot el que s'ha exposat i a proposta de la Direcció General de Cultura i Patrimoni, resolc:  
  
Primer  
El canvi de denominació del Museu Municipal d'Arqueologia i Etnologia de Segorbe, pel de MAES, Museu d'Arqueologia i Etnologia de Segorbe, als efectes establits en la Llei 4/1998, d'11 de juny, de la Generalitat Valenciana, del patrimoni cultural valencià, i en l'Ordre de 6 de febrer de 1991, de la Conselleria de Cultura, Educació i Ciència, que queda integrada en el Sistema Valencià de Museus.  
  
  
Segon  
Publicar la present resolució en el Diari Oficial de la Generalitat Valenciana.  
Contra aquesta resolució que posa fi a la via administrativa, es podrà interposar recurs potestatiu de reposició o plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant la persona titular de la Conselleria d'Educació, Cultura i Esport en el termini d'un mes comptador des de l'endemà de la seua publicació.  
b) El recurs contenciós administratiu haurà de plantejar-se davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació.  
En el cas que el recurrent siga una administració pública, s'actuarà d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 13 de juliol de 2022.- La consellera d'Educació, Cultura i Esport: Raquel Tamarit Iranzo.